CONVOCATÒRIA PER Al DISSENY I PUBLICACIÓ DE CURSOS ONLINE OBERTS I MASSIUS (MOOC) DE LA UNIVERSITAT D'ALACANT 2014 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2932)
  + [Valencià](/va/acuerdo/2932)






Selector de idioma

Leer

* [Español](/es/acuerdo/2932)
* [Valencià](/va/acuerdo/2932)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER Al DISSENY I PUBLICACIÓ DE CURSOS ONLINE OBERTS I MASSIUS (MOOC) DE LA UNIVERSITAT D'ALACANT 2014[Butlletí Oficial Universitat d'Alacant](/ca/Publicacion)
===========================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER Al DISSENY I PUBLICACIÓ DE CURSOS ONLINE OBERTS I MASSIUS (MOOC) DE LA UNIVERSITAT D'ALACANT 2014

Data d'aprovació
:   23/07/2014

Data de publicació
:   23/07/2014

Òrgan competent
:   Vicerectora d'Estudis, Formació i Qualitat

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2932.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2932)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2932)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER Al DISSENY I PUBLICACIÓ DE CURSOS ONLINE OBERTS I MASSIUS (MOOC) DE LA UNIVERSITAT D'ALACANT 2014&url=https://www.boua.ua.es/va/acuerdo/2932)

**Títol:** CONVOCATÒRIA PER Al DISSENY I PUBLICACIÓ DE CURSOS ONLINE OBERTS I MASSIUS (MOOC) DE LA UNIVERSITAT D'ALACANT 2014

**Secció:** CONVOCATÒRIES I CONCURSOS

**Òrgan:** Vicerectora d'Estudis, Formació i Qualitat

**Data d'aprovació:** dimecres, 23 de juliol de 2014

CONVOCATÒRIA PER Al DISSENY I PUBLICACIÓ DE CURSOS ONLINE OBERTS I MASSIUS (MOOC) DE LA UNIVERSITAT D'ALACANT 2014

1.            Objecte de la convocatòria.

2.            Procediment de sol·licitud i termini.

3.            Obligacions.

4.            Disseny i edició del curs.

5.            Tipus de certificació: reconeixements i certificacions dels cursos.

6.            Valoració de les sol·licituds.

7.            Dotació econòmica i reconeixement.

1. OBJECTE DE LA CONVOCATÒRIA

Amb la finalitat de millorar la qualitat del procés d'ensenyament-aprenentatge mitjançant la utilització de les tecnologies de la informació (TU), de contribuir a la difusió del coneixement, i de mostrar a la societat el patrimoni científic generat per la Universitat d'Alacant, el Vicerectorat d'Estudis, Formació i Qualitat i el Vicerectorat de Tecnologies de la Informació obrin una convocatòria per a fomentar el disseny i la publicació de cursos MOOC UA.

Els MOOC (Massive Open Online Courses) són cursos online oberts i massius, de caràcter autoformatiu, gratuïts, sense limitació de nombre d'estudiants i basats en la participació i el debat, fonamentalment. Al mateix temps, promouen una formació i educació més accessible i oberta, és a dir, una lliure disposició dels continguts tant en termes de consulta com en termes de modificació d’aquests.

2. PROCEDIMENT DE SOL·LICITUD I TERMINI

Les persones sol·licitants han de ser docents de la Universitat d'Alacant, i hauran de comptar amb l'aval del seu departament. En la sol·licitud es podrà incloure com a integrants de l'equip docent professorat de qualsevol universitat, docent especialista de la matèria, egressats o estudiants en pràctiques que puguen aportar excel·lència al curs.

La proposta correspondrà a les facultats o escoles, departaments, instituts universitaris d'investigació i/o centres propis creats a aquest efecte, podent establir-se qualsevol tipus de col·laboració entre ells. En aquest cas, haurà de designar-se una única coordinació dels estudis. El Consell de Direcció podrà promoure i avalar aquest tipus de cursos.

Els cursos presentats hauran de seguir la normativa reguladora dels ensenyaments propis de la UA

(<http://web.ua.es/va/continua/normativa.html>)

, encara que el tipus de certificat a obtenir per part de l'alumnat serà el que diu el punt 5 de la present convocatòria. La Comissió de valoració, constituïda a aquest efecte com s'indica en el punt 6 de la present convocatòria, podrà sol·licitar al Centre de Formació Contínua un informe sobre aquest tema.

Els projectes es presentaran en el Registre General de la Universitat d'Alacant i es remetran al Vicerectorat d'Estudis, Formació i Qualitat d’acord amb el model establit a aquest efecte i que estarà disponible en el següent enllaç:

<http://web.ua.es/va/continua/continua.html>.

Presentació de sol·licituds: es disposarà de 20 dies hàbils, a comptar des de l'endemà de la publicació en el BOUA.

3. OBLIGACIONS

Els sol·licitants als qui s'accepte el projecte assumiran els compromisos següents:

3.1.- Disposar d'un compte de correu electrònic de Google.

3.2.-  Incloure en el curs la identificació de la Universitat d'Alacant.

3.3.- Atenir-se a les condicions d'ús dels recursos informàtics i multimèdia necessaris per a la realització del curs, que es poden consultar en la següent adreça:

<http://www.ua.es/va/internet/condiciones_uso.html>.

3.4.- Realitzar un curs específic impartit a través de l’ICE, que tindrà com a objectiu formar el professorat participant en els aspectes tècnics i metodològics associats als MOOC, i que inclourà l'edició de materials audiovisuals o les funcionalitats de la plataforma tecnològica a utilitzar.

3.5.- Tenir adaptat el curs per a ser impartit en els terminis previstos i amb els següents requisits mínims:

¿ Realització d'una guia del curs, segons un format establit, descrivint-ne els objectius, la indicació de les diferents fites en un calendari, les especificacions metodològiques, el període de vigència, el logo representatiu, el professorat, el personal implicat i l'avaluació. No obstant això, aquestes dades podran estar subjectes a modificacions, en funció de les necessitats tecnològiques i de comunicació. Algunes d'aquestes dades seran utilitzades per a incloure i difondre el curs en el portal UAedf.

3.6.- Amb la finalitat d'oferir al professorat un valor acadèmic i curricular afegit i preservar el patrimoni científic generat pels cursos, els materials que n’hagen format part s'incorporaran en obert en el Repositori Institucional (RUA) i es publicaran com a manual del curs OpenCourseWare (OCW-UA). Per a això, les persones que coordinen els cursos seleccionats en aquesta convocatòria es comprometran a facilitar les dades i materials oportuns en els terminis que a aquest efecte es comuniquen.

4. DISSENY I EDICIÓ DEL CURS

Un equip multidisciplinari donarà suport tècnic i pedagògic, a través d’Internet, al professorat adjudicatari d'un projecte per a l'edició de les accions formatives objecte de la present convocatòria.

Les tasques de suport que realitzarà l'equip esmentat seran les següents:

- Orientació i suport especialitzat per a l'elaboració i estructuració de continguts de cara a la seua publicació electrònica, tant des de la seua perspectiva metodològica (els aspectes didàctics, el disseny instruccional, l'avaluació…) com tecnològica (elaboració de material audiovisual, utilització de programari, etc.).

- Formació i assessorament personalitzat en la realització de les diferents fases de disseny i engegada del curs.

Durant l'edició dels materials del curs, l'equip de suport estarà en contacte amb el professorat, per a conformar un producte final satisfactori i de qualitat, al qual s'accedirà des del portal UAedf.

La Universitat d'Alacant no es farà responsable dels continguts inclosos en un MOOC, ni de les infraccions legals o de qualsevol altre tipus que puguen derivar-se d'aquests continguts. L'equip docent del curs haurà de posseir l'autoria dels continguts que s'enllacen des d'aquest curs. De la mateixa manera les persones implicades en el curs estaran obligades a respectar els drets d'autor i l'ordenament jurídic en matèria de propietat intel·lectual, així com els relacionats amb la protecció de dades de caràcter personal.

Els MOOC de la Universitat d'Alacant no podran utilitzar-se en cap cas per a la captació o difusió de dades de caràcter personal.

Els MOOC de la Universitat d'Alacant no podran utilitzar-se amb finalitats comercials i/o publicitàries ja siga mitjançant imatges, bàners, enllaços o per qualsevol un altre mitjà.

En el cas que els continguts vulneren qualsevol llei, reglament o drets de tercers, es podrà tancar el curs.

5. TIPUS DE CERTIFICACIÓ: RECONEIXEMENTS I CERTIFICACIONS DELS CURSOS

Els MOOC de la Universitat d'Alacant oferiran a l'alumnat que els curse una certificació basada en badges (insígnies o distincions), sempre que la direcció del curs així ho especifique i facilite tot el necessari per a la seua configuració abans de l'obertura del curs.

D'altra banda, d'acord amb el sistema de publicació emprat per a la impartició del curs, la Universitat d'Alacant podrà establir l'expedició d'altres certificats que, si es donara el cas, es comunicaran tant al professorat com a l'alumnat.

6. VALORACIÓ DE LES SOL·LICITUDS

Les sol·licituds seran avaluades per una comissió constituïda expressament, amb les següents competències:

A- Valorar les sol·licituds presentades, d'acord amb els següents criteris de selecció:

- Cursos orientats a facilitar l'accés a determinades titulacions tant de grau com de màster.

- Cursos de formació contínua tant per a estudiants en general com per a PDI i PAS.

- Cursos que puguen usar-se com a complement de la docència oficial, per a millorar el rendiment acadèmic, l'ocupació laboral i la dimensió internacional.

- La qualitat del projecte presentat, la metodologia i els recursos proposats, el fet que hi haja materials digitals prèviament elaborats per al curs proposat o la formació i experiència prèvia del professorat en l'elaboració de materials didàctics digitals.

- El nombre d'usuaris potencialment beneficiaris del contingut del curs, així com el nombre de titulacions que es poden beneficiar del contingut del curs pel seu sentit transversal.

B- Seleccionar un nombre de sol·licituds ajustant-se a la disponibilitat de mitjans existents en la Universitat d'Alacant per a proporcionar suport tècnic en l'elaboració dels materials necessaris.

C- Assegurar la realització dels projectes preseleccionats i el compliment dels compromisos adquirits.

D- Revocar els projectes seleccionats en cas d'incompliment dels compromisos adquirits en aquesta convocatòria. En cas de revocació el curs serà donat de baixa.

La comissió d'avaluació i seguiment estarà presidida per la vicerectora d'Estudis, Formació i Qualitat i el vicerector de Tecnologies de la Informació i constituïda pels vocals següents:

- Directora del Secretariat d'Estudis.

- Directora del Secretariat de Serveis en Xarxa.

- Directora del Centre de Formació Contínua.

- Coordinador acadèmic de l'ICE.

- Representant de OCW-UA.

- Representant de l'àrea ITE-SI.

No seran tingudes en compte les sol·licituds que no s’adeqüen a les bases de la convocatòria, que no aporten tota la informació sol·licitada o que no s'ajusten als terminis establits.

7. DOTACIÓ ECONÒMICA I RECONEIXEMENT

L'assignació per curs no superarà els 750 €. Les ajudes seran canalitzades a través del departament o centre de despesa a què pertanga la coordinadora o el coordinador del MOOC.

La coordinadora o el coordinador és responsable de remetre al Centre de Formació Contínua una memòria econòmica en el format, les condicions i els terminis que se li notificaran oportunament.

La dotació màxima per a aquesta convocatòria és de 15.000 €, que es troba consignada en el capítol 2 de crèdits del Centre de Formació Contínua. L'execució d'aquesta dotació està supeditada a la disponibilitat de liquiditat de la Universitat d'Alacant.

Així mateix, una vegada finalitzat el curs proposat, el professorat participant rebrà un diploma que acreditarà la seua participació.

Alacant, a 23 de juliol de 2014.

|  |  |
| --- | --- |
| M. Cecilia Gómez Lucas  Vicerectora d’Estudis, Formació i Qualitat |  |

Francisco Maciá Pérez  
Vicerector de Tecnologies de la Informació





[Carretera Sant Vicent del Raspeig s/n  
03367 Sant Vicent del Raspeig - Alacant  
 Tel. 39 070 2764 - Fax 39 783 2865](https://www.google.es/maps/@02.046344,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12281&trk=tyah&trkInfo=tarId%1Z1226049827593%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)